CELEX: 32019R0928
Language: ro
Date: 2019-06-03 00:00:00
Title: Regulamentul de punere în aplicare (UE) 2019/928 al Comisiei din 3 iunie 2019 privind clasificarea anumitor mărfuri în Nomenclatura combinată

6.6.2019   
               
               
                  RO
               
               
                  Jurnalul Oficial al Uniunii Europene
               
               
                  L 148/22
               
            
         REGULAMENTUL DE PUNERE ÎN APLICARE (UE) 2019/928 AL COMISIEI
         din 3 iunie 2019
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului Codului vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 iunie 2019.
            
               
                  Pentru Comisie,
               
               
                  Pentru Președinte,
               
               Stephen QUEST
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificarea
                        (Codul NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Articol („cutie fibră optică fără conectori”) de formă cilindrică, cu un diametru de aproximativ 140 mm și o înălțime de 400 mm. Greutatea articolului este de aproximativ 2,5 kg. Articolul este confecționat în principal din plastic, cu câteva elemente mici (bride și șuruburi) din metal.
                        Baza articolului este prevăzută cu patru puncte de intrare pentru cabluri. Când articolul este complet asamblat, baza se fixează pe învelișul din plastic cilindric al articolului cu o clemă de fixare rotundă, detașabilă.
                        În interior, există un suport din plastic pentru conexiuni cap la cap, atașat la baza articolului. Acest suport conține degajări speciale. La momentul prezentării, articolul nu este echipat cu niciun fel de conectori.
                        Articolul în ansamblu este destinat protejării cablurilor.
                        A se vedea imaginile (*1).
                     
                     
                        3926 90 97 
                     
                     
                        Clasificarea se stabilește pe baza regulilor generale 1 și 6 pentru interpretarea Nomenclaturii combinate și pe baza textului codurilor NC 3926 , 3926 90  și 3926 90 97 .
                        Clasificarea la subpoziția 8536 70 00  drept „conectori pentru fibre optice, fascicole sau cabluri de fibre optice” sau la subpoziția 8536 90 10  drept „conexiuni și elemente de contact pentru fire și cabluri” (care sunt aparate electrice pentru realizarea de conexiuni) este exclusă, deoarece articolul în cauză este doar o cutie. El nu este echipat cu conectori pentru fibre optice, fascicole sau cabluri de fibre optice și nici nu este prevăzut cu „conexiuni și elemente de contact pentru fire și cabluri”.
                        Clasificarea la poziția 8538  drept „părți destinate exclusiv sau în principal aparatelor de la pozițiile 8535 , 8536  sau 8537 ” este, de asemenea, exclusă, deoarece, din cauza absenței conectorilor, a contactelor sau a dispozițiilor referitoare la acestea, articolul nu poate fi considerat nici aparat electric de la poziția 8536 , nici parte identificabilă a unui astfel de aparat.
                        Prin urmare, articolul trebuie clasificat în funcție de materialul din care este constituit (plastic), la codul NC 3926 90 97  în categoria „alte articole din materiale plastice”.
                     
                  
               (*1)  Imaginile au caracter pur informativ.